Rheoliadau Cyfrifon ac Archwiliadau (Cymru) 2014

Mae Rheoliad 10(1) o Reoliadau Cyfrifon ac Archwiliadau (Cymru) 2014 (fel y'i diwygiwyd) yn ei gwneud yn ofynnol i Swyddog Ariannol Cyfrifol Cyngor Abertawe lofnodi a dyddio'r datganiad cyfrifon, ac ardystio ei fod yn rhoi darlun cywir a theg o sefyllfa ariannol y corff ar ddiwedd y flwyddyn y mae'n berthnasol iddi ac o incwm a gwariant y corff hwnnw am y flwyddyn honno. Roedd y Rheoliadau yn ei gwneud yn ofynnol cwblhau hyn erbyn 31 Mai 2023.

Oherwydd pwysau parhaus ar wasanaethau, nid yw'r Datganiad Cyfrifon ar gyfer 2022/2023 eto wedi’i gwblhau, felly nid yw'r Swyddog Ariannol Cyfrifol wedi llofnodi a thystio'r cyfrifon ar gyfer y flwyddyn a ddaeth i ben 31 Mawrth 2023. Mae'r Awdurdod yn bwriadu cwblhau'r gwaith o baratoi'r Datganiad Cyfrifon Drafft erbyn 31 Hydref 2023.